રિયલ એસ્ટેટ સર્વિસ ફર્મ કુશમૅન ઍન્ડ વેકફિલ્ડ ઇન્ડિયાના તારણ પ્રમાણે ભારતના અર્થતંત્રમાં જે સુધારો નોંધાયો છે એને કારણે મકાનોની ડિમાન્ડને ટેકો મળશે. હાલમાં ટૂંકા ગાળા માટે મકાનની કિંમતો સ્થાયી રહેશે અને ડેવલપર્સ આ તહેવારની સીઝનમાં ગ્રાહકોને આકર્ષવા વધારે સારી આકર્ષક ઑફર્સ અને ઇન્સેન્ટિવના વિકલ્પો આપી શકે છે. આ પરિસ્થિતિ વિશે વાત કરતાં આનંદ ગાંધી કહે છે કે ‘ગયા વર્ષની ફેસ્ટિવલ સીઝનની સરખામણીએ આ વર્ષે ફેસ્ટિવલ સીઝન વખતે પ્રૉપર્ટીના ભાવ સ્થાયી રહેશે. આ ફેસ્ટિવલ સીઝન દરમ્યાન પ્રૉપર્ટીના વેચાણમાં વધારા પાછળ સિંગલ વિન્ડો ક્લિયરન્સ વ્યવસ્થાનો મોટો ફાળો હશે, કારણ કે ગયા વર્ષની ફેસ્ટિવલ સીઝન પછી કોઈ જ પ્રોજેક્ટને સરકારની મંજૂરી નથી મળી.’